cyanic-selkie/wikianc huggingface dataset:
เดอะคอมบาไทรส์
เดอะคอมบาไทรส์ (ザ・コンバットライブス) (The Combatribes) เป็นเกมแนวบีตเอ็มอัป ค.ศ. 1990 ที่เปิดตัวสำหรับอาร์เคดโดยเทคนอสเจแปนคอร์ป (ผู้พัฒนาเรนอิเกด และดับเบิลดรากอน) ส่วนเวอร์ชันประจำบ้านสำหรับซูเปอร์แฟมิคอมก็ได้รับการเปิดตัวใน ค.ศ. 1992 เกมนี้มุ่งเน้นไปที่พวกศาลเตี้ยสามคน (ในพอร์ตซูเปอร์แฟมิคอมระบุว่าเป็นไซบอร์ก) ซึ่งต้องต่อสู้กับแก๊งข้างถนนจำนวนมากในนครนิวยอร์กแห่งอนาคต เวอร์ชันซูเปอร์แฟมิคอมได้รับการเผยแพร่สำหรับวี เวอร์ชวลคอนโซล ในอเมริกาเหนือเมื่อวันที่ 30 พฤศจิกายน ค.ศ. 2009
เวอร์ชันอาร์เคด
ฮีโรทั้งสามมีเทคนิคเฉพาะตัวที่หลากหลายนอกเหนือไปจากคอมโบต่อยและเตะมาตรฐาน เช่น การกระทืบคู่ต่อสู้, จับข้อเท้าพวกมันแล้วเหวี่ยง, เตะซ้ำพวกมันบนพื้น, จับหัวพวกมันกระแทกลงไปบนทางเท้า และแม้แต่ความสามารถในการกระแทกศีรษะของคู่ต่อสู้สองคนเข้าด้วยกัน ผู้เล่นยังสามารถหยิบวัตถุขนาดใหญ่บางอย่าง (เช่น มอเตอร์ไซค์ที่จอดอยู่, โกคาร์ต หรือเครื่องพินบอล) แล้วเหวี่ยงพวกมันใส่ศัตรู
เกมนี้สามารถตั้งค่าเพื่อให้สามารถเล่นได้พร้อมกันสองหรือสามคน ในเวอร์ชันผู้เล่นสองคนของเกม ผู้เล่นจะถูกขอให้เลือกตัวละครของตนที่หน้าจอเลือกตัวละคร ขณะที่เวอร์ชันสำหรับผู้เล่นสามคน ผู้เล่นแต่ละคนจะมีตัวละครที่เกี่ยวข้องกำหนดไว้แล้ว
ผู้ที่แข็งแกร่งกล้าหาญทั้งสามที่สามารถเล่นได้นี้ ได้รับระบุว่าเป็นหน่วยรบที่มีตำแหน่งคอมบาไทรส์ ซึ่งนี่คือโปรไฟล์ของพวกเขา:
เกมดังกล่าวประกอบด้วยหกด่านที่แตกต่างกัน (หรือ "ปฏิบัติการ" ตามที่พวกเขากล่าวถึงในเกม) ซึ่งตั้งอยู่ในสถานที่ที่ไม่ซ้ำกัน โดยแต่ละด่านมีแก๊งในธีมของด่าน ด่านส่วนใหญ่ประกอบด้วยสนามเดียวโดยที่ผู้เล่นจะต้องจัดการลูกน้องให้ได้ตามจำนวนก่อนที่จะเผชิญหน้ากับหัวหน้าแก๊ง ซึ่งคล้ายกับเกมเรนอิเกด บางด่านแยกออกจากหลักเกณฑ์นี้โดยมีมากกว่าหนึ่งระดับ แก๊งที่ผู้เล่นต้องเผชิญ คือ แก๊งนักขี่จักรยานยนต์ในไทม์สแควร์, นักแสดงละครสัตว์ในเกาะโคนีย์, นักโรลเลอร์สเก็ตในคลับเต้นรำ, แก๊งพังก์ในสนามเบสบอล และทหารกองหนุนในอาคารสูงที่มีหลายชั้น
ด่านสุดท้ายคือการรวมบอสของหัวหน้ากับแก๊งในด่านก่อนหน้าในขณะที่ต้องไล่ล่าหัวหน้าอาชญากรรายใหญ่ในท่าเรือ หลังจากที่แก๊งนี้พ่ายแพ้อีกครั้ง หัวหน้าแก๊งอาชญากรรมก็ถูกฆ่าโดยไซบอร์กสาวที่ชื่อมาร์ธา สแพลตเตอร์เฮด จากนั้น มาร์ธาก็เข้าโจมตีผู้เล่นในการต่อสู้ครั้งสุดท้าย หากมีผู้เล่นสองหรือสามคนในการเริ่มการต่อสู้ครั้งสุดท้าย ร่างโคลนเพิ่มเติมหนึ่งหรือสองตนของมาร์ธาจะปรากฏขึ้นเพื่อให้ตรงกับจำนวนผู้เล่น มาร์ธาทั้งหมดจะต้องถูกกำจัดเพื่อจบเกม
เวอร์ชันประจำบ้าน
เดอะคอมบาไทรส์เวอร์ชันซูเปอร์แฟมิคอมมีการเปลี่ยนแปลงเล็กน้อยในเกม ซึ่งเกมเวอร์ชันนี้มีการจัดลำดับเรื่องราวก่อนและหลังการต่อสู้ของบอส ตลอดจนบทนำเปิดที่อธิบายโครงเรื่องและตอนจบที่แตกต่าง ส่วนรูปแบบการเล่นยังคงเหมือนเดิม โดยเวอร์ชันนี้พลังชีวิตของตัวละครจะแสดงด้วยแถบชีวิตแทนค่าตัวเลข ไม่มีอาวุธที่จะหยิบขึ้นมาและขว้างในเวอร์ชันซูเปอร์แฟมิคอม ด่านต่าง ๆ จะง่ายกว่า และตัวละครศัตรูบางตัวหายไป ส่วนสิงห์มอเตอร์ไซค์ที่ถือขวดปากฉลามในด่านแรกจะไม่ทิ้งอาวุธอีกต่อไปหลังจากได้รับความเสียหายอย่างเพียงพอ โดยปกติแล้ว หัวหน้าที่พ่นไฟของด่านสอง ("ซาลาแมนเดอร์") จะสูญเสียระยะในการโจมตีด้วยคบเพลิงของเขาหากได้รับความเสียหายมากขึ้น ในขณะที่เวอร์ชันซูเปอร์แฟมิคอมจะทำให้เขาใช้เต็มกำลังจนกว่าคบเพลิงจะหลุดมือ
การเคลื่อนไหวของผู้เล่นสองคนในเวอร์ชันนี้ก็ขาดหายไป ได้แก่ ความสามารถในการยกและแบกศัตรูไปรอบ ๆ รวมถึงความสามารถในการเตะคู่ต่อสู้ซ้ำ ๆ ด่านห้าจะประกอบด้วยการรวมบอสโดยปะทะกับแก๊งก่อนหน้าทั้งหมดก่อนที่จะเผชิญหน้ากับสลอเตอร์ทรูปส์ ส่วนด่านหกและด่านสุดท้ายเป็นเพียงการต่อสู้ครั้งสุดท้ายกับมาร์ธา สแพลตเตอร์เฮด ซึ่งประทับอยู่บนชั้นดาดฟ้าของอาคารสูง โดยหัวหน้าแก๊งอาชญากรรมจากเวอร์ชันอาร์เคดได้หายไปในพอร์ตซูเปอร์แฟมิคอม ซึ่งกำหนดให้มาร์ธาเป็นหัวหน้าแก๊งในช่วงต้นแทน นอกจากนี้ จะมีมาร์ธาเพียงคนเดียวเท่านั้นที่จะต่อสู้กับผู้เล่น โดยไม่คำนึงถึงจำนวนผู้เล่นที่อยู่ในด่านสุดท้าย
นอกจากเกมหลักแล้ว ยังมีโหมดปะทะตัวต่อตัวกับโหมดที่คล้ายกับเกมที่มีอยู่ในดับเบิลดรากอนเวอร์ชันแฟมิคอม ซึ่งผู้เล่นสามารถใช้เทคนิคพิเศษสไตล์สตรีทไฟเตอร์ II รวมถึงปล่อยพลังและบล็อกการโจมตีด้วยตัวละครบางตัว อีกทั้งศัตรูและบอสของเกมยังสามารถใช้ได้โดยการป้อนรหัสผ่านที่ให้ไว้ในเกมหลัก
เกมเวอร์ชันอเมริกาเหนือได้รับการเซ็นเซอร์เพิ่มเติม โดยเลือดบนใบหน้าของศัตรูในระหว่างฉากที่ถูกตัดจะถูกเปลี่ยนสีเป็นสีขาวให้ดูเหมือนน้ำลาย, เหงื่อ และน้ำตา ส่วนหนึ่งในบอสที่เป็นนายพลไซบอร์กชื่อสวัสติกะ ได้ถูกเปลี่ยนชื่อเป็น "มาสเตอร์บลาสเตอร์" เพื่อลบการอ้างอิงที่ชัดเจนเกี่ยวกับลัทธินาซี รวมถึงแก๊งของด่านห้าได้ถูกเปลี่ยนชื่อเป็น "เดอะเดโมลิชันทรูปส์" (แทนที่จะเป็น "เดอะสลอเตอร์ทรูปส์") และในด่านแรก ชื่อ "สเต๊กแอนด์บรูเบอร์เกอร์" ในฉากหลัง ได้เปลี่ยนชื่อเป็น "สเต๊กแอนด์เชก" เพื่อลบการอ้างอิงแอลกอฮอล์ (แม้ว่าชื่อเดิมน่าจะอ้างอิงถึงกาแฟมากกว่า "เบียร์" เนื่องจากป้ายโฆษณากาแฟที่อยู่ติดกันในทั้งสองเวอร์ชัน)
ซาวด์แทร็ก
อัลบัมที่มีเพลงประกอบดั้งเดิมของเกมดับเบิลดรากอน 3: เดอะโรเซตตาสโตน และเกมนี้วางจำหน่ายโดยโพนีแคนยอนในประเทศญี่ปุ่น ในชื่อดับเบิลดรากอน 3/เดอะคอมบาไทรส์ ซึ่งได้รับการเปิดตัวเมื่อวันที่ 21 มิถุนายน ค.ศ. 1991 และมีหมายเลขแคตตาล็อกคือพีซีซีบี-00065 โดยแทร็ก 13 ถึง 21 ได้นำมาจากเดอะคอมบาไทรส์
การตอบรับ
ในประเทศญี่ปุ่น เกมแมชชีนได้จัดอันดับเดอะคอมบาไทรส์ในฉบับวันที่ 1 สิงหาคม ค.ศ. 1990 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดเป็นอันดับสองของปี
อ็องรี การ์ตีเย-แบรซง
อ็องรี การ์ตีเย-แบรซง (Henri Cartier-Bresson) เป็นช่างถ่ายภาพชาวฝรั่งเศส ตอนเด็ก ๆ เขามีกล้องตัวเล็ก ๆ สำหรับถ่ายภาพเล่นแต่สิ่งที่เขาชื่นชอบมากกว่ากลับกลายเป็นการวาดรูป เขาเคยบอกไว้ครั้งหนึ่งว่าการวาดภาพเป็นความหลงใหลใฝ่ฝันของเขา เริ่มตั้งแต่ลุงของเขาได้พาไปเยี่ยมสตูดิโอวาดภาพในช่วงคริสต์มาส เมื่อได้ไปอยู่ ณ ที่นั้น เขารู้สึกราวกับว่าถูกดูดเข้าไปใน Canvas (ผ้าใบที่ใช้วาดภาพ) สิ่งที่สำคัญที่ทำให้อ็องรี การ์ติเยร์-แบรซง สนใจ "ภาพของเด็ก ๆ ผิวดำที่กำลังวิ่งเล่นอยู่กับคลื่นนั้นเป็นสิ่งที่ทำให้แทบไม่เชื่อว่านี่คือภาพที่ได้มาจากกล้อง มันราวกับชีวิตจริง ๆ " หลังจากนั้นเขาก็หันไปหยิบกล้องและภาพถ่ายอย่างจริงจัง วันหนึ่งในปี พ.ศ. 2475 ได้ถ่ายภาพที่โด่งดังมากภาพหนึ่งที่ปารีส
ประวัติ
อ็องรี การ์ตีเย-แบรซงเกิดเมื่อวันที่ 22 สิงหาคม พ.ศ. 2451 เสียชีวิตเมื่อวันที่ 3 สิงหาคม พ.ศ. 2548 ในครอบครัวชนชั้นกลางที่มีอันจะกิน มีชีวิตค่อนข้างสุขสบาย พ่อของเขาชอบร่างภาพเมื่อมีเวลาว่างจากการทำงาน และลุงของเขาชอบการวาดภาพสีน้ำมันเป็นชีวิตจิตใจ การ์ตีเย-แบรซงในวัยเยาว์จึงซึมซับศิลปะแขนงนี้ไว้ในใจ เขาเข้าสู่แวดวงศิลปะโดยเข้าไปเป็นส่วนหนึ่งของกลุ่มบาศกนิยมและเหนือจริงตามลำดับ แต่ในที่สุด เขาได้เลือกการถ่ายภาพเป็นเครื่องมือในการแสดงออกวิธีและมุมมองต่อการมองโลกของเขา แต่การเข้าไปคลุกคลีอยู่กับศิลปินในช่วงเวลานี้เป็นเสมือนหนึ่งการวางรากฐานของศิลปะให้กับการถ่ายภาพที่อ็องรี การ์ตีเย-แบรซง เอาจริงเอาจังในเวลาต่อมา
พ.ศ. 2490 เขาได้ร่วมก่อตั้งเอเจนซีช่างภาพกับเพื่อนช่างภาพอีก 3 คน คือ โรเบิร์ต คาปา, เดวิด เซเมอร์, จอร์จ รอดเจอร์ เอเจนซีแห่งนี้มีส่วนปรับเปลี่ยนมาตรฐานใหม่ของการจ้างและลิขสิทธิ์ผลงานของช่างภาพ เป็นช่วงเวลาที่อ็องรี การ์ตีเย-แบรซง รายงานสถานการณ์ต่าง ๆ ในฐานะช่างภาพอาชีพให้กับนิตยสารข่าวรายเดือนหลายฉบับ โดยมี Life, Paris Match และ Ce Soir (นิตยสารฝรั่งเศส)
พ.ศ. 2495 หนังสือรวมผลงานภาพชื่อ Image a la Sauvette (Street Photography) ของอ็องรี การ์ตีเย-แบรซง ได้รับการตีพิมพ์ในบทนำของหนังสือภาพเล่มนี้เขาได้เขียนถึงวิธีการและสิ่งที่เขายึดถือในการทำงานเอาไว้อย่างละเอียดจนกล่าวได้ว่ามันเป็นบทเรียนสำคัญที่ถ่ายทอดไว้ให้ช่างภาพรุ่นหลัง
ภาพถ่ายของ อ็องรีการ์ตีเย-แบรซง เป็นการทำงานที่ต้องอาศัยการทำงานที่ประสานสอดคล้องกันของจิตใจ สายตาทักษะความชำนาญ การตอบสนองของสมองต่อเหตุการณ์ที่เกิดขึ้น สัญชาตญาณ สุนทรีศาสตร์ความรู้เรื่องบริบทของสังคมการเมือง โชค ความบังเอิญ การรอคอย และเลือกที่จะบันทึกมุมมองหนึ่ง ๆ ของตนโดยการตัดสินใจในเศษเสี้ยวของวินาที
อ็องรี การ์ตีเย-แบรซง เดินทางไปรอบโลก โดยเฉพาะในเอเชียที่เขาร่อนเร่ไปตามประเทศต่าง ๆ นานสามปี ตั้งแต่อินเดีย อินโดนีเซีย จีน โดยเข้าไปเป็นประจักษ์พยานต่อการเปลี่ยนแปลงทางสังคมและการเมืองครั้งประวัติศาสตร์ในภูมิภาคนี้ ในอินเดียเขาเป็นช่างภาพคนสุดท้ายที่ได้สนทนาและบันทึกภาพมหาตมะ คานธี หนึ่งชั่วโมงก่อนถูกลอบสังหารในจีน
เขาเข้าไปมีส่วนร่วมกับการเปลี่ยนแปลงการปกครองของจีน ด้วยความเหมาะเจาะพอดีของเหตุการณ์ประวัติศาสตร์ การปฏิวัติด้านเทคโนโลยีการถ่ายภาพโดยเฉพาะกล้องไลกาที่มีคุณภาพดีขนาดพอเหมาะพอดี ทำให้ง่ายต่อการทำงาน การเติบโตของนิตยสารภาพ การพัตนาทางวิชาชีพและช่างภาพที่มีความสามารถเป็นเลิศจำนวนหนึ่งโฟโตเจอร์นอลิสม์ จึงได้พบกับช่วงเวลาที่ดีที่สุดในประวัติศาสตร์การถ่ายภาพ
แรงบันดาลใจ
หลังจากมีกล้อง brownie box และถ่ายภาพเป็นงานอดิเรกโดยไม่ได้เอาจริงเอาจังเท่าไรนัก แต่เมื่อเขาได้เห็นภาพถ่ายของช่างภาพชาวฮังการีชื่อ Martin Munkacsi เขาจึงเริ่มถ่ายภาพอย่างจริงจัง ตอนนั้นเขาอายุประมาณ 23 ปี การ์ตีเย-แบรซงเล่าถึงแรงบันดาลใจที่เขาได้รับจากภาพนั้นในทำนองที่ว่า เมื่อได้เห็นภาพนั้น เขาตระหนักได้ทันทีถึงความสามารถของการถ่ายภาพที่สามารถบันทึกความเป็นนิรันดร์เอาไว้ได้ มันเป็นภาพถ่ายภาพเดียวที่มีอิทธิพลต่อเขาจวบจนทุกวันนี้ เพราะมันแสดงถึงอารมณ์ ความสนุกสนาน และความมหัศจรรย์ของชีวิต เขาบอกว่าเขาเหมือนโดนเตะที่ก้นและถูกเร่งเร้าให้ออกไปถ่ายภาพ
เขาชอบเลนส์ 50 มิลลิเมตร เพราะเขาบอกว่าใกล้เคียงกับระยะการมองของคนและมันบิดเบือนสิ่งที่เขาเห็นน้อยที่สุด ในทางเทคนิคมันก็เป็นอย่างนั้น แต่บางคนชอบมองแบบเจาะจง บางคนชอบมองกว้าง ๆ ดังนั้นมันจึงขึ้นอยู่กับการมองโลกของแต่ละคน เทคนิคการถ่ายภาพนอกจากนั้นแล้ว อ็องรี การ์ตีเย-แบรซง นั้นไม่ใช้แฟลช เพราะมันทำให้เหตุการณ์ที่กำลังดำเนินอยู่สะดุดกับแสงวาบ และมันเหมือนกับเป็นการคุกคามที่หยาบคายไร้มารยาท เมื่อจะต้องเลือกภาพเพื่อลงพิมพ์ เขาไม่คร็อปภาพ และยิ่งไม่อนุญาตให้ใครหน้าไหนทำแบบนั้น เพราะในขณะกดชัตเตอร์เขาคิดว่ามันเป็นความสมบรูณ์ของการทำงานในขณะนั้นโดยช่างภาพ ดังนั้นควรเคารพชิ้นงานของผู้สร้างงานนั้น ๆ
วงศ์ปลากะแมะ
วงศ์ปลากะแมะ (Chaca, Squarehead catfish, Frogmouth catfish, Angler catfish) เป็นวงศ์ปลาในอันดับปลาหนัง ใช้ชื่อวงศ์ว่า Chacidae (/ชา-คิ-ดี้/)
อ็องรี การ์ตีเย-แบรซง
ภาพถ่าย
ภาพการดำเนินชีวิตของผู้คนธรรมดาที่กลายมาเป็นภาพกวี ภาพถ่ายของเขาคือ การเดินทางไปในโลกแห่งความจริงและโลกแห่งจินตนาการ และยังได้จัดนิทรรศการครั้งแรกที่เม็กซิโกในปี พ.ศ. 2478
วงศ์ปลากะแมะ
มีรูปร่างแปลกอย่างเห็นได้ชัด มีส่วนหัวที่แบนราบ ปากกว้าง ตาเล็ก ครีบหลังสั้นมีก้านครีบเดี่ยว 1 ก้าน และก้านครีบแขนง 3-4 ก้าน ครีบท้องใหญ่แล ครีบหางแผ่กว้างปลายหางยกขึ้น เห็นสะดุดตา ครีบก้นสั้นประมาณ 8-10 ครีบ ไม่มีก้านครีบแข็ง ผิวหนังย่นและมีตุ่มขนาดต่างๆ เป็นติ่งหนังอยู่โดยรอบ โดยเฉพาะบริเวณปาก เพื่อหลอกล่อเหยื่อ ตัวมีสีน้ำตาลแดงหรือน้ำตาลคล้ำ มีความยาวโดยเฉลี่ยประมาณไม่เกิน 20 เซนติเมตร
อ็องรี การ์ตีเย-แบรซง
ภาพถ่าย
กลางปี พ.ศ. 2513 อ็องรี กลับไปวาดภาพและสนใจเรื่องการถ่ายภาพน้อยลง และเขาก็ได้รู้สึกว่าการถ่ายภาพนั้นแตกต่างจากการวาด และการกลับไปวาดภาพนั้นเหมือนกับการกลับคืนสู่วัยเยาว์ของเขาอีกครั้งหนึ่ง
วงศ์ปลากะแมะ
อาศัยอยู่ในน้ำที่มีค่าความเป็นกรดเป็นด่าง (pH) ประมาณ 6.5-8.0 ในป่าพรุ พบตั้งแต่อินเดียจนถึงเอเชียตะวันออกเฉียงใต้
อ็องรี การ์ตีเย-แบรซง
ภาพถ่าย
สิ่งที่ทำให้งานของอ็องรี การ์ตีเย-แบรซง โดดเด่นจากงานของช่างภาพคนอื่น ๆ นั้น เป็นเพราะเขาเป็นทั้งจิตรกรและช่างภาพ เขาได้พยายามเชื่อมต่อช่องว่างระหว่างการถ่ายภาพและการวาดรูปเช่นเดียวกับการใช้พู่กันของจิตกรแต่ละคนที่แตกต่างกันออกไป
ปรัชญาการทำงาน
There is nothing in this world that does not have a decisive moment.
วงศ์ปลากะแมะ
มักกบดานอยู่นิ่ง ๆ กับพื้น เพื่อดักรออาหารได้แก่ ลูกปลาและลูกกุ้งขนาดเล็ก
มีทั้งหมด 1 สกุล คือ Chaca (/ชา-คา/) แบ่งออกได้เป็น 4 ชนิด ได้แก่
ซึ่งคำว่า "Chaca" ซึ่งเป็นทั้งชื่อของวงศ์และสกุลนั้น มาจากเสียงของปลากะแมะอินเดีย ที่ถูกจับขึ้นมาพ้นน้ำแล้วทำเสียงว่า "Chaca" ซึ่งเป็นเพียงชนิดเดียวเท่านั้นที่ทำแบบนี้ได้
สมาชิกสภาผู้แทนราษฎรจังหวัดสระบุรี
จังหวัดสระบุรี มีเขตเลือกตั้งสมาชิกสภาผู้แทนราษฎร 4 เขต (พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสระบุรีมีสมาชิกสภาผู้แทนราษฎรคนแรก คือ ร้อยตรี บุญแถม ปิตยานนท์
สถาบันการอาชีวศึกษากรุงเทพมหานคร
สถาบันการอาชีวศึกษากรุงเทพมหานคร (Institute of Vocational Education: Bangkok) เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของกาญจนภิเษกวิทยาลัย ช่างทองหลวง วิทยาลัยเทคนิค วิทยาลัยพณิชยการ และวิทยาลัยอาชีวศึกษาในกลุ่มกรุงเทพมหานคร เพื่อทำหน้าที่ผลิตปัญญาชน คนอาชีวศึกษาสู่ตลาดแรงงานซึ่งในปัจจุบันถือว่ามีความต้องการสูง และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.) โดยมีศูนย์กลางตั้งอยู่ภายในวิทยาลัยเทคนิคราชสิทธาราม เขตบางบอน กรุงเทพมหานคร
ดอกไม้ประจำสถาบัน
ต้นสาละอินเดีย เป็นไม้ยืนต้น ลำต้นตรงงาม เป็นไม้เนื้อแข็งหมู่เดียวกับไม้เต็ง รัง และยาง นิยมนำมาทำเสาศาลาวัดโบราณ เป็นต้นไม้มงคลในพระพุทธศาสนา เมื่อคราวพระพุทธองค์ประสูตรและปรินิพพาน มีความเชื่อแต่โบราณว่า สาละเป็น ไม้นำโชค การปลูกสาละจะเป็นสิริมงคลแก่สถานที่ และบุคลากร เป็นที่ตั้งแห่งศรัทธรา สีของดอกสาละอินเดีย กลีบดอกด้านในมีสีแดง กลีบดอกด้านนอกมีสีเขียวอ่อนประกายสีทอง มีกลิ่นหอมอบอวล เปรียบเหมือนชื่อเสียงของสถาบันที่ขจรขจายไปทั่ว
ตราสัญลักษณ์ประจำสถาบัน
เป็น วงกลมสองชั้น วงกลมชั้นในพื้นหลังเป็นสีแดงเลือดหมู ประกอบด้วยดวงตราเสมาธรรมจักร และลายกนกหางหงส์ ด้านซ้ายและขวา ด้านล่างเสมาธรรมจักร จารึกอักษร ทุ.ส.นิ.ม. เป็นสีเหลืองทอง วงกลมชั้นนอกพื้นหลังเป็นสีขาว มีอักษรสีแดงเลือดหมู ด้านบนมีข้อความชื่อสถาบันการอาชีวศึกษากรุงเทพมหานคร ด้านล่างมีข้อความชื่อสำนักงานคณะกรรมการการอาชีวศึกษา ระหว่างชื่อดังกล่าวคั่นด้วยดอกสาละ
สีประจำสถาบัน
สีแดงเลือดหมู (Brown red) และสีเขียว (Grass green) เป็นสีที่แสดงถึง พลังอำนาจที่ส่งเสริมให้เกิดความเจริญรุ่งเรืองและเติบโตอย่างต่อเนื่อง
หลักสูตร
สถาบันการอาชีวศึกษากรุงเทพมหานคร เปิดสอนหลักสูตร 3 ระดับ โดยเปิดสอนทุกระดับในวิทยาเขต โดยมีหลักสูตรรวมทั้งหมดดังนี้
พิธีพระราชทานปริญญาบัตร
งานพิธีพระราชทานปริญญาบัตรให้แก่สถาบันการอาชีวศึกษากรุงเทพมหานคร
เฟเธอร์เวท
เฟเธอร์เวท (featherweight) ชื่อเรียกพิกัดน้ำหนักมวยรุ่นเล็กรุ่นหนึ่ง นักมวยที่จะชกในรุ่นนี้ต้องมีน้ำหนักมากกว่า 122 ปอนด์ (55.338 กิโลกรัม) และไม่เกิน 126 ปอนด์   (57.153 กิโลกรัม) โดยทุกสถาบันจะเรียกชื่อนี้เหมือนกันหมด  สำหรับนักมวยไทยยังไม่เคยมีใครเป็นแชมป์โลกในรุ่นนี้ (เคยมีหนึ่งคน คือ ก้องธวัช ส.กิตติ แต่เป็นแชมป์โลกในสถาบันสหพันธ์มวยโลก (WBF) ซึ่งเป็นสถาบันที่ไม่ได้รับการยอมรับ)   แต่สำหรับมวยสากลสมัครเล่นแล้ว เคยมีนักมวยไทยครองเหรียญทองโอลิมปิกมาแล้ว ในปี ค.ศ. 1996 คือ สมรักษ์ คำสิงห์
สำหรับนักมวยต่างชาติที่มีชื่อเสียง ที่เคยชกหรือชกในพิกัดนี้ อาทิ ซัลบาดอร์ ซันเชซ, วิลเฟรโด บัซเกซ, หลุยส์ ซีโต้ เอสปิโนซา, นาซีม ฮาเหม็ด, แมนนี่ ปาเกียว, เอริก โมราเลส, คริส จอห์น, โฮซูมิ ฮาเซงาวะ เป็นต้น
ตำบลหนองจะบก
ตำบลหนองจะบก เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองจะบก
การปกครอง
ตำบลหนองจะบก แบ่งการปกครองออกเป็น 5 หมู่บ้าน คือ
โซฟี เกรกอรี ทรูโด
โซฟี เกรกอรี ทรูโด (Sophie Grégoire Trudeau; ; 24 เมษายน ค.ศ. 1975 – ) หรือที่รู้จักกันในนาม โซฟี เกรกอรี  เป็นภรรยาของจัสติน ทรูโด นายกรัฐมนตรีแคนาดา เธอเป็นอดีตพิธีกรทางโทรทัศน์ และมีส่วนร่วมในงานด้านการกุศลรวมถึงการพูดในที่สาธารณะ โดยเน้นประเด็นด้านปัญหาสตรี
ชีวิตส่วนตัว
เกรกอรีได้พบกับจัสติน ทรูโด ซึ่งเป็นบุตรชายคนโตของปีแยร์ ทรูโด เป็นครั้งแรก เมื่อทั้งคู่เป็นเด็กที่เติบโตในมอนทรีออล โดยเกรกอรีเป็นเพื่อนร่วมชั้นและเพื่อนวัยเด็กของมีเชล ผู้เป็นบุตรชายคนสุดท้องของปีแยร์ ทรูโด
หญ้าขนตาวัว
หญ้าขนตาวัว เป็นไม้ล้มลุกหลายปีในสกุล Eremochloa วงศ์หญ้า (Poaceae) สูง 30–70 เซนติเมตร ขึ้นเป็นกอตั้งตรง มีเขตการกระจายพันธุ์ในจีน พม่า ภูมิภาคอินโดจีน มาเลเซีย สิงคโปร์ ฟิลิปปินส์ นิวกินี และภาคเหนือของออสเตรเลีย ในประเทศไทยพบทั่วทุกภาค
ลักษณะ
หญ้าขนตาวัวมีใบเป็นใบเดี่ยว เรียงสลับ รูปแถบ กว้าง 2–6 มิลลิเมตร ยาว 10–25 เซนติเมตร ปลายแหลม ขอบเรียบ แผ่นใบด้านบนมีขน ด้านล่างมีขนชนิดโคนเป็นปุ่ม กาบใบยาว 3.5–7 เซนติเมตร ด้านนอกมีขนแข็ง กาบบริเวณโคนต้นเรียงแผ่ออกคล้ายพัด ลิ้นใบยาวไม่ถึง 1 มิลลิเมตร ปลายเป็นขน
กาบแบน เนื้อค่อนข้างแข็ง มักมีสีม่วง ผิวด้านบนเกลี้ยงหรือมีขนละเอียด มีเส้นตามยาว 7 เส้น กาบบนรูปใบหอกยาวประมาร 4 มิลลิเมตร เนื้อบาง เกลี้ยงหรือมีขนละเอียด มีเส้นตามยาว 3 เส้นบริเวณโคน
เกสรเพศผู้มี 3 อัน อับเรณูยาวประมาณ 2 มิลลิเมตร รังไข่อยู่เหนือวงกลีบ มี 1 ช่อง ออวุล 1 เม็ด ก้านยอดเกสรเพศเมียมี 2 เส้น ยอดเกสรเพศเมียมีขนยาวนุ่ม เป็นพู่สีเหลือง
ผลแบบผลแห้งเมล็ดติด รูปไข่ กว้างและยาวประมาณ 2 มิลลิเมตร สีน้ำตาลแดง
ชื่อพ้อง
หญ้าขนตาวัวมีชื่อวิทยาศาสตร์ที่เป็นที่ยอมรับและใช้ในปัจจุบันว่า Eremochloa ciliaris ซึ่งตั้งชื่อโดย เอลเมอร์ เมอร์ริล เมื่อปี ค.ศ. 1906 นอกจากนี้ยังมีชื่อพ้อง เช่น
เป็นต้น
รางวัลภาพยนตร์แห่งชาติ สุพรรณหงส์ ครั้งที่ 13
'''พิธีมอบรางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546''' จัดขึ้นวันที่ วันที่ 9 มกราคม พ.ศ. 2547 ที่โรงภาพยนตร์สกาล่า
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
ผู้ชนะรางวัล จะเน้นด้วย ตัวหนา
ถนนปรีดี พนมยงค์
ถนนปรีดี พนมยงค์ อาจหมายถึง
ณัชชา พงศ์สุปาณี
ณัชชา พงศ์สุปาณี (เกิด 17 กุมภาพันธ์ พ.ศ. 2539) รู้จักกันดีในชื่อ MindaRyn เป็นยูทูบเบอร์และนักร้องหญิงชาวไทย สังกัดโยชิโมโต้ เอ็นเทอร์เทนเมนท์ และเซ็นสัญญากับแลนติส หลังเริ่มได้รับความสนใจจากการที่เธอคัฟเวอร์เพลงธีมอนิเมะบนยูทูบ เธอได้เปิดตัวในฐานะศิลปินเดี่ยวด้วยการเปิดตัวซิงเกิลแรกชื่อ "Blue Rose Knows" ในปี พ.ศ. 2563 ซึ่งเป็นเพลงประกอบเพลงปิดในซีรีส์อนิเมะโทรทัศน์เรื่องเพราะพระเจ้าเลือกเลยได้เกิดใหม่มาเลี้ยงสไลม์ในต่างโลก
ประวัติ
ตั้งแต่เด็กณัชชามีความสนใจในอนิเมะ เพลงญี่ปุ่น ฟังเพลงวงเอกซ์เจแปน ดูการ์ตูนญี่ปุ่นเรื่องโดราเอมอน โปเกมอน และดิจิตอลมอนสเตอร์ ทางโทรทัศน์ เธอจบคณะวิศวกรรมศาสตร์ที่มหาวิทยาลัยเกษตรศาสตร์ ต่อมาเธอได้ฝึกงาน 7 เดือนที่บริษัทนิมเบิลในช่วงปีสุดท้าย
ในปี พ.ศ. 2558 ณัชชาเริ่มทำช่องยูทูบคัฟเวอร์เพลงญี่ปุ่นและอนิเมะเรื่องต่าง ๆ เธอได้รับความสนใจจากค่ายเพลงญี่ปุ่นแลนติส ซึ่งต่อมาได้เซ็นสัญญากับเธอ
รายชื่อประธานาธิบดีเวียดนาม
ต่อไปนี้เป็นรายชื่อประธานาธิบดีเวียดนาม
ยุทธการที่เซกิงาฮาระ
ยุทธการที่เซกิงาฮาระ (関ヶ原の戦い, Sekigahara no Tatakai) เป็นศึกชี้ขาดเมื่อวันที่ 21 ตุลาคม ค.ศ. 1600 ซึ่งกรุยทางสู่การจัดตั้งรัฐบาลโชกุนของโทกุงาวะ อิเอยาซุ แม้เขาจะต้องใช้เวลาหลังจากนี้อีกสามปีในการรวบรวมอำนาจในตำแหน่งของเขาเหนือตระกูลโทโยโตมิและเหล่าไดเมียว เซกิงาฮาระถูกมองอย่างกว้างขวางว่าเป็นจุดเริ่มต้นอย่างไม่เป็นทางการของรัฐบาลเอโดะ จากนั้น ญี่ปุ่นก็มีสันติภาพเป็นเวลานานหลังจากยุทธการนี้
การรบ
21 ตุลาคม ค.ศ. 1600 ทัพอิชิดะและทัพโทกุงาวะก็เปิดฉากสู้รบกัน โดยในช่วงแรกฝ่ายอิชิดะและพันธมิตรได้เปรียบ แต่มีขุนพลคนหนึ่งชื่อโคบายาคาวะ ฮิเดะอากิ กลับลังเลไม่ยอมเคลื่อนทัพ ทางฝ่ายอิเอยาสุที่กำลังเสียเปรียบจึงเข้าเจรจาลับกับตัวฮิเดะอากิแต่ฮิเดะอากิก็ลังเล สุดท้ายอิเอยาสุจึงให้ทหารระดมยิงปืนไฟใส่ค่ายโคบายาคาวะ ทำให้โคบายาคาวะ ฮิเดะอากิ, คุสึกิ โมโตสึนะ, วากิซากะ ยาสุฮารุ, อะกาสะ นาโอะยาสุ และโองาวะ สุเกะทาดะ ทรยศอิชิดะ และเข้าโจมตีกองทัพโอตานิทันที จากเหตุการณ์ครั้งนี้ทำให้โอตานิ โยชิสึกุตัดสินใจทำเซ็ปปุกุ ส่วนชิมะ ซากอน ก็ได้สละชีวิตตนเอง เพื่อให้มิตสึนาริได้หลบหนี และบรรดากองทัพฝ่ายตะวันตกก็ต่างถอยทัพกลับดินแดนของตน
เหตุการณ์ในภายหลัง
หลังการรบที่เซกิงาฮาระ อิเอยาสุก็สั่งให้โคบายาคาวะ เข้าโจมตีปราสาทซาวายามะในแคว้นโอมิ ผลลัพธ์คืออิชิดะ มาซาสึกุ อิชิดะ มาซาซุมิ และนางโคเงะสึอิน เสียชีวิตในการรบ
โคนิชิ ยูกินากะ ถูกจับได้ที่เขาอิบูกิโดยทหารของทาเกะนากะ ชิเงะคาโดะ ส่วนในเกียวโต ทหารของโทกุงาวะก็ไปจับกุมอันโกคุจิ เอ๊กเค ที่กำลังซ่อนตัวอยู่ ทางด้านมิตสึนาริ ก็ได้หลบหนีไปตามสถานที่ต่าง ๆ แต่แล้วเขาก็ถูกทหารของทานากะ โยชิมาสะ จับกุมตัวได้ที่ถ้ำแห่งหนึ่งใกล้กับหมู่บ้านทากาโทกิ สุดท้ายมิตสึนาริ, โคนิชิ และเอ๊กเค ก็ถูกประหารชีวิต
ส่วนทางอุคิตะ ฮิเดอิเอะ ก็ถูกเนรเทศไปยังเกาะฮาจิโจจิมะ และมีการสงบศึกระหว่างตระกูลโทกุงาวะกับตระกูลโทโยโตมิ ต่อมาอิเอยาสุก็ได้จัดตั้งรัฐบาลโชกุน และจัดตั้งเมืองหลวงใหม่ที่เอโดะ
อักษรไคดา
อักษรไคดา (โยนางูนิ: カイダーディー) หรือ อักษรไคดะ (โยนางูนิ: カイダディ) เป็นชุดอักษรภาพที่เคยใช้ในหมู่เกาะยาเอยามะซึ่งตั้งอยู่ทางตะวันตกเฉียงใต้ของประเทศญี่ปุ่น
ชื่อ ไคดา เป็นคำในภาษาโยนางูนิ เนื่องจากมีการศึกษาอักษรภาพชุดดังกล่าวบนเกาะโยนางูนิเป็นส่วนใหญ่ นอกจากนี้ยังพบการใช้ชุดอักษรนี้ในบริเวณส่วนอื่นของหมู่เกาะยาเอยามะด้วย โดยเฉพาะบนเกาะทาเกโตมิ ซึ่งถูกใช้เป็นประกาศการเสียภาษีที่เกี่ยวข้องกับการเรียกเก็บภาษีรัชชูปการ (poll tax) บนหมู่เกาะยาเอยามะที่ขณะนั้นถูกแคว้นซัตสึมะที่ตั้งอยู่ทางตอนใต้ของเกาะคีวชูปกครองอยู่
ศัพทมูลวิทยา
ซูโด โทชิอิชิ (須藤利一) ตั้งสมมติฐานว่าคำว่า "ไคดา" ของภาษาโยนางูนินี้มาจากคำว่า "คาริยะ" (仮屋) ในภาษาญี่ปุ่นมาตรฐาน ที่แปลว่า "ข้าราชการ" ที่หมายถึงกลุ่มข้าราชการที่มาจากแคว้นซัตสึมะ ซึ่งภาษายาเอยามะได้ยืมไปใช้เรียกขุนนางดังปรากฏในสำเนียงอิชิงะกิปัจจุบันว่า คารยา (Karja) ส่วนในภาษาญี่ปุ่นมาตรฐานจะมีเสียง /j/ ขณะที่ภาษาโยนางูนิกลายเป็นเสียง /d/ และเสียง /r/ จะปรับลงหากมีสระ จากคำว่า "คาริยะ" จึงกลายเป็นคำว่า "ไคดา" จากทฤษฎีนี้จะแสดงให้เห็นถึงความเกี่ยวเนื่องกันระหว่างระบบภาษีกับการใช้ชุดอักษรภาพดังกล่าว
ประวัติ
หลังจากที่แคว้นซัตสึมะมีชัยเหนืออาณาจักรรีวกีว หลังจากนั้นจึงมีการสำรวจดินแดนโอกินาวะในปี ค.ศ. 1609 และหมู่เกาะยาเอยามะในปี ค.ศ 1611 หลังจากนั้นแคว้นซัตสึมะจึงได้มีการบังคับให้อาณาจักรรีวกีวส่งบรรณาการไปให้แก่แคว้น และเริ่มมีการตั้งภาษีรัชชูปการขึ้นในหมู่เกาะยาเอยามะในปี ค.ศ. 1640 โดยต้องส่งภาษีนั้นไปยังเมืองอิชิงากิ ที่ ๆ จะมีการคำนวณสิ่งของโดยใช้วิธีที่เรียกว่า วาราซัง (ภาษายาเอยามะเรียกว่า บาราซัน) ซึ่งใช้ฟางมัดเป็นปมสำหรับนับหรือคำนวณตัวเลขเช่นเดียวกับกีปูของชาวอินคา ภาษีที่ถูกส่งมาตามจำนวนที่กำหนดไว้ในแต่ละครัวเรือนจะถูกบันทึกไว้บนแผ่นไม้ที่เรียกว่า อิตาฟูดะ หรือ ฮังซัตสึ (板札) ซึ่งจะถูกเขียนด้วยอักษรภาพไคดาเพื่อแจงแก่ชาวบ้านในหมู่เกาะอันห่างไกลที่ยังไม่รู้หนังสือ
จากการศึกษาของซูโด โทชิอิชิพบมุขปาฐะของชาวโยนางูนิกล่าวว่า บรรพบุรุษที่นับขึ้นไป 9 รุ่นของตระกูลเคดางูซูกุ (Kedagusuku) ที่ชื่อมาเซะ (Mase) เป็นผู้สอนอักษรภาพไคดาและวาราซังออกสู่สาธารณะ ซึ่งซูโดคาดว่า หากเกิดขึ้นจริงก็น่าจะเกิดขึ้นช่วงหลังศตวรรษที่ 17 ส่วนใน ยาเอยามะเรกิชิ (Yaeyama rekishi) ซึ่งเป็นเอกสารช่วงศตวรรษที่ 19 ได้อ้างถึงโอฮามะ เซกิ (Ōhama Seiki) ว่าเป็นบุคคลที่ปรับปรุงอักษรภาพที่ใช้เขียนลงอิตาฟูดะให้สมบูรณ์ยิ่งกว่าก่อน ซึ่งจากอักษรภาพในอิตาฟูดะช่วงก่อนศตวรรษที่ 19 นั้นยังพบข้อบกพร่องอยู่
อิเกะมะ เรโซ (池間栄三) ว่าทั้งอักษรภาพไคดาและวาราซังมีประสิทธิภาพพอที่จะสามารถใช้เป็นข้อมูลของทางการได้ จนกระทั่งมีการยกเลิกภาษีรัชชูปการในปี ค.ศ. 1903 กอปรกับพระราโชบายของรัฐบาลเมจิที่ส่งเสริมการศึกษาทั่วประเทศเพื่อลดอัตราการไม่รู้หนังสือ การใช้อักษรไคดาจึงยุติลง กระนั้นยังพบการใช้อักษรไคดาในศิลปะพื้นบ้าน เสื้อยืด และผลิตภัณฑ์อื่น ๆ เชิงพาณิชย์บนเกาะโยนางูนิและทาเกโตมิ หากแต่มิได้รับการอนุรักษ์ในเชิงวัฒนธรรมเพื่อรักษาระบบการเขียนนี้อย่างใด
ลักษณะ
อักษรไคดา ประกอบด้วย
ส่วนการนับเลขมีลักษณะใกล้เคียงกับเลขซูชูมะ (sūchūma) ของหมู่เกาะโอกินาวะและมิยาโกะ ซึ่งคาดว่าน่าจะมีรากฐานจากตัวเลขซูโจว
งานวิจัย
บุคคลแรกที่ทำการศึกษาอักษรภาพไคดาคือกิซูเกะ ซาซาโมริ (Gisuke Sasamori) ซึ่งได้ทำการคัดลอกสำเนาอักษรภาพไคดาจากตำราสั้น ๆ จากหลาย ๆ เล่มลงในหนังสือ การสำรวจหมู่เกาะทะเลใต้ ที่ตีพิมพ์จากบันทึกส่วนตัวของเขาขณะใช้แรงงานหนักบนเกาะโอกินาวะเมื่อปี ค.ศ. 1893 ส่วนยาซูซาดะ ทาชิโระ (Yasusada Tashiro) ได้ทำการสะสมการนับเลขระบบต่าง ๆ ในหมู่เกาะโอกินาวะและมิยาโกะ ก่อนบริจาคให้พิพิธภัณฑ์โตเกียวในปี ค.ศ. 1887 ซึ่งบทความการนับเลขแบบซูชูมะของเบซิล แชมเบอร์เลน (Basil Chamberlain) ชาวสหราชอาณาจักร เมื่อปี ค.ศ. 1898 คาดว่ามีการอ้างอิงมาจากของสะสมของทาชิโระด้วย
ในปี ค.ศ. 1915 คิอิชิ ยามูโระ (矢袋喜一) นักคณิตศาสตร์ ได้ทำการรวบรวมตัวอย่างอักษรไคดา, วาราซัง และภาษาถิ่นที่ใช้นับตัวเลข ตีพิมพ์ในหนังสือ คณิตศาสตร์รีวกีวโบราณ (琉球古来の数学) ของเขา แม้ว่ายามูโระจะไม่ได้เข้ามายังเกาะโยนางูนิด้วยตนเอง แต่ในงานเขียนของเขาได้ระบุว่าอักษรภาพไคดายังคงถูกใช้จนถึงช่วงปี ค.ศ. 1880 ส่วนทาดาโอะ คาวามูระ (Tadao Kawamura) นักมานุษยวิทยา ที่ทำการศึกษาด้านมานุษยวิทยาบนหมู่เกาะได้ตั้งข้อสังเกตว่า "ก่อนหน้านี้ไม่นานนัก พวกเขายังใช้ [อักษรไคดา] อยู่" และเขาแสดงให้เห็นว่ามีการใช้อักษรไคดาในการส่งบรรจุหีบห่อ และการศึกษาของซูโด โทชิอิชิ (須藤利一) แสดงให้เห็นการใช้อักษรไคดาสำหรับการทำธุรกรรม และเขาได้นำเสนอด้านนิรุกติศาสตร์ของอักษรภาพนี้ด้วย
สงกรานต์
สงกรานต์ เป็นคำมาจากภาษาสันสกฤต สํกฺรานฺติ ใช้เรียกวันปีใหม่ที่เฉลิมฉลองในประเทศไทย, ลาว, กัมพูชา, พม่า, ศรีลังกา และบางส่วนของอินเดียตะวันออกเฉียงเหนือ, เวียดนาม และ สิบสองปันนาในประเทศจีน  สงกรานต์เริ่มต้นเมื่อดวงอาทิตย์เข้าสู่ราศีเมษ สัญลักษณ์ดาราศาสตร์แรกในจักรราศีตามดาราศาสตร์ดาวฤกษ์
สงกรานต์ในท้องถิ่นต่าง ๆ ได้แก่ ปีใหม่กัมพูชา, ปีใหม่ลาว, ปีใหม่สิงหลในศรีลังกา, สงกรานต์ในประเทศไทย, ตะจานในพม่า, สังเกนในรัฐอรุณาจัลประเทศและอัสสัมของอินเดีย, เทศกาลพรมน้ำในสิบสองปันนาและบางส่วนของเวียดนาม
มติชน
บริษัท มติชน จำกัด (มหาชน) (Matichon Public Company Limited) เป็นบริษัทแม่เพื่อประกอบธุรกิจสื่อ ผลิต และ จำหน่าย สิ่งพิมพ์ประเภทต่าง ๆ และเป็นผู้ริเริ่มกิจการสื่อสิ่งพิมพ์ ซึ่งนำเสนอเนื้อหาที่แตกต่างไปจากสื่อมวลชนไทยในวงการ เพื่อเติมเต็มข้อมูลให้แก่สังคมข่าวสาร
ประวัติ
บริษัท มติชน จำกัด ก่อตั้งโดย นายขรรค์ชัย บุนปาน และ นายพงษ์ศักดิ์ พยัฆวิเชียร เมื่อวันที่ 18 มกราคม พ.ศ. 2521 ด้วยทุนจดทะเบียน 1 ล้านบาท เพื่อประกอบธุรกิจการพิมพ์หนังสือพิมพ์ นิตยสาร และหนังสือเฉพาะกิจต่าง ๆ และรับจ้างโฆษณา
ต่อมาเมื่อวันที่ 15 ธันวาคม พ.ศ. 2532 เข้าจดทะเบียนในตลาดหลักทรัพย์แห่งประเทศไทย และวันที่ 2 ธันวาคม พ.ศ. 2536 แปรสภาพเป็นบริษัทมหาชน โดยกรมทะเบียนการค้า กระทรวงพาณิชย์ มอบทะเบียนเลขที่ บมจ.219 ปัจจุบันเพิ่มทุนจดทะเบียนเป็น 245 ล้านบาท
ในปี พ.ศ. 2555 มติชนได้รุกเข้าสู่การผลิตรายการโทรทัศน์อย่างเต็มรูปแบบ โดยผลิตรายการข่าวให้กับช่องเวิร์คพอยท์ โดยเริ่มออกอากาศวันแรกในวันที่ 6 สิงหาคม พ.ศ. 2555 ต่อมาจึงได้เพิ่มภาคข่าวต่าง ๆ และข่าวต้นชั่วโมงเรื่อย ๆ จนกระทั่งสิ้นปี พ.ศ. 2558 ช่องเวิร์คพอยท์เรียกเวลารายการข่าวซึ่งเป็นของมติชนทีวีเดิมมาผลิตเอง มติชนทีวีจึงย้ายไปผลิตรายการให้กับทางวอยซ์ทีวีแทน โดยได้ผลิตรายการข่าวเศรษฐกิจ (มติชนสมาร์ตบิซ) และ รายการข่าววันเสาร์-อาทิตย์ (มติชนวีคเอนด์) ออกอากาศทางวอยซ์ทีวีด้วย จนกระทั่งเดือนมีนาคม พ.ศ. 2560 วอยซ์ทีวีจึงเรียกเวลารายการเดิมของมติชนทีวีมาผลิตเองทั้งหมด
12 มกราคม​ พ.ศ. 2564 นาย ฐากูร บุนปาน​ รองประธาน​กรรมการ บริษัท มติชน จำกัด (มหาชน)​ ถึงแก่กรรม
คิป คอลวีย์
คิป แวร์เรน คอลวีย์ที่สอง (เกิด 15 มีนาคม ค.ศ. 1994) เป็นนักฟุตบอลชาวนิวซีแลนด์ ปัจจุบันเล่นให้กับสโมสรฟุตบอลโคโลราโดสปริงส์สวิตช์แบ็คส์ โดยเป็นการยืมตัวจากโคโลราโดแรพิดส์ในเมเจอร์ลีกซอกเกอร์
Щ
Shcha หรือ Shta (Щ, щ) เป็นอักษรซีริลลิกตัวหนึ่ง ใช้แทนเสียง // หรือ // ในภาษารัสเซีย, // หรือ // ในภาษายูเครน และ // ในภาษาบัลแกเรีย เริ่มแรกอักษรตัวนี้เป็นอักษรรวมระหว่าง Ш กับ Т ที่มี descender อยู่ตรงกลาง และมีพัฒนาการมาจากอักษรกลาโกลิต Shta (รูปภาพ: )
อักษรตัวนี้ค่อนข้างมีความยุ่งยากในการทับศัพท์ ในทางภาษาศาสตร์จะถ่ายอักษรเป็น šč ในภาษาอังกฤษจะเปลี่ยนเป็น shch และในภาษาเยอรมันจะเปลี่ยนเป็น schtsch ซึ่งต้องใช้มากถึง 7 ตัวเพื่อแปลงอักษรเพียงตัวเดียว
ทาส
ทาส เป็นระบบใดๆ ที่มีการใช้หลักการของกฎหมายลักษณะทรัพย์สินที่ใช้กับผู้คน อนุญาตให้บุคคลเป็นเจ้าของ ซื้อและขายให้แก่บุคคลอื่นเป็นรูปแบบของทรัพย์สินโดยนิตินัย ทาสไม่สามารถถอนไถ่ตัวเพียงฝ่ายเดียวจากข้อตกลงและทำงานโดยไม่ได้รับค่าจ้างตอบแทนเลย นักวิชาการปัจจุบันหลายคนใช้คำว่า ทาสสังหาริมทรัพย์(chattel slavery) เพื่ออ้างอิงถึงความรู้สึกเฉพาะเจาะจงนี้ของการทำให้ถูกต้องตามกฎหมาย ทาสโดยนิตินัย ในความหมายที่กว้างขวางกว่า อย่างไรก็ตาม, คำว่า ทาส อาจหมายถึง สถานการณ์ใดๆ ที่บุคคลถูกบังคับโดยพฤตินัยให้ทำงานกับความต้องการของเจ้าของ นักวิชาการยังใช้คำทั่วไปจำนวนมาก เช่น แรงงานไม่เสรี หรือ แรงงานเกณฑ์บังคับ เพื่ออ้างอิงถึงสถานการณ์เช่นนี้ อย่างไรก็ตาม และโดยเฉพาะอย่างยิ่งภายใต้ความเป็นทาสในความหมายที่กว้างขวางขึ้นของคำ ทาสอาจมีสิทธิทางกฎหมายและคุ้มครองตามกฎหมายหรือขนบประเพณี
ทาสมีอยู่ในหลายวัฒนธรรม ย้อนหลังไปถึงอารยธรรมมนุษย์ยุคแรกๆ บุคคลอาจจะตกเป็นทาสได้ตั้งแต่ช่วงเวลากำเนิด ถูกจับ หรือซื้อขาย ทาสที่ถูกกฎหมายในสังคมส่วนใหญ่ในบางช่วงสมัยในครั้งอดีต แต่ในปัจจุบันถือว่าเป็นสิ่งที่ผิดกฎหมายในทุกประเทศที่ได้มีการยอมรับ ประเทศสุดท้ายที่ได้มีการยกเลิกทาสอย่างเป็นทางการคือ ประเทศมอริเตเนีย ในปี ค.ศ. 1981 อย่างไรก็ตาม มีประมาณ 40.3 ล้านคนทั่วโลกที่อยู่ภายใต้รูปแบบของการเป็นทาสในยุคสมัยใหม่ รูปแบบที่พบมากที่สุดของการค้าทาสที่ยุคสมัยใหม่มักจะเรียกกันว่า การค้ามนุษย์ ในพื้นที่อื่นๆ ทาสยังคงดำเนินต่อไปผ่านทางการปฏิบัติ เช่น แรงงานขัดหนี้(debt bondage) รูปแบบของการเป็นทาสที่แพร่หลายมากที่สุดในยุคปัจจุบัน การมีข้าแผ่นดิน(serfdom) คนรับใช้ภายในบ้าน(domestic worker)จะถูกเก็บไว้ในกรงขัง บางคนมักจะบีบบังคับเด็กให้ทำงานเป็นทาส เป็นทหารเด็ก และการแต่งงานโดยบังคับ
ประเภท
สมัยก่อนในประเทศไทย ทาสได้ถูกแบ่งออกเป็น 7 ชนิด (ในสมัยกรุงศรีอยุธยาเป็นต้นมา โดยในสมัยก่อนหน้านั้นยังเป็นข้อถกเถียงของนักวิชาการ) ได้แก่
การพ้นจากความเป็นทาส
การพ้นจากความเป็นทาสสามารถเกิดขึ้นได้ จากเหตุการณ์ดังต่อไปนี้
พระบาทสมเด็จพระจุลจอมเกล้าเจ้าอยู่หัว ได้ตราพระราชบัญญัติขึ้น เมื่อวันที่ 21 สิงหาคม พ.ศ. 2417 ให้มีผลย้อนหลังไปถึงปีที่ พระองค์เสด็จขึ้นเสวยราชสมบัติ จึงมีบัญญัติว่า ลูกทาสซึ่งเกิดเมื่อปีมะโรง พ.ศ. 2411 ให้มีสิทธิได้ลดค่าตัวทุกปี โดยกำหนดว่าเมื่อแรกเกิด ชายมีค่าตัว 8 ตำลึง หญิงมีค่าตัว 7 ตำลึง เมื่อลดค่าตัวไปทุกปีแล้ว พอครบอายุ 21 ปี ก็ให้ขาดจากความเป็นทาสทั้งชายและหญิง
ข้าทาสในสมัยรัชกาลที่ 5 ซึ่งหลุดพ้นจากระบบดั้งเดิม ได้กลายเป็นราษฎรสยามและต่างมีโอกาสประกอบ อาชีพหลากหลาย พอถึงปี 2448 ก็ได้ออกพระราชบัญญัติเลิกทาสที่แท้จริงขึ้น เรียกว่า พระราชบัญญัติทาส ร.ศ.124 (พ.ศ. 2448)
ภาวะเลือดเป็นกรดแล็กติก
ภาวะเลือดเป็นกรดแล็กติก (lactic acidosis) คือภาวะซึ่งเลือดและเนื้อเยื่อในร่างกายมีความเป็นกรดมากกว่าปกติ (มีค่า pH ต่ำกว่าปกติ) และมีการสร้างกรดแล็กติก โดยเฉพาะ D-lactate มากกว่าปกติ ถือเป็นภาวะเลือดเป็นกรดเหตุเมตะบอลิกชนิดหนึ่ง ส่วนใหญ่เกิดจากการที่เซลล์ได้รับออกซิเจนไม่เพียงพอต่อความต้องการ (เช่น ขณะออกกำลังกายอย่างหนัก) ทำให้การหายใจระดับเซลล์บกพร่องลงไปจน pH ลดต่ำลง ในขณะเดียวกันเซลล์ที่ได้รับออกซิเจนไม่เพียงพอต่อความต้องการจะหันไปใช้กระบวนสลายกลูโคสแบบไม่ใช้ออกซิเจน ซึ่งมีผลผลิตออกมาเป็นกรดแล็กติกอีกด้วย
รถไฟความเร็วสูงกัวลาลัมเปอร์–สิงคโปร์
โครงการรถไฟความเร็วสูงกัวลาลัมเปอร์–สิงคโปร์ เป็นโครงการรถไฟความเร็วสูงระหว่างกัวลาลัมเปอร์ ประเทศมาเลเซีย กับประเทศสิงคโปร์ คิดค้นขึ้นโดยนายกรัฐมนตรีมาเลเซีย ในเดือนกันยายน ค.ศ. 2010 และทั้งสองประเทศ ได้ร่วมมือกันตั้งแต่วันที่ 19 กุมภาพันธ์ ค.ศ. 2013 เมื่อโครงการก่อสร้างเสร็จ จะเปิดให้บริการในปี ค.ศ. 2020
ประวัติ
โครงการนี้เคยถูกนำเสนอครั้งแรกในช่วงปี ค.ศ. 1990-1999 แต่เนื่องจากยังไม่พร้อมในหลาย ๆ ด้าน โครงการนี้จึงถูกหยุดพักไว้ก่อน ต่อมาในปี ค.ศ. 2006 บริษัท วายทีแอล ได้ฟื้นฟูโครงการรถไฟความเร็วสูงอีกครั้ง คาดว่าจะวิ่งได้ 300 กิโลเมตรต่อชั่วโมง และจะเดินทางเชื่อมต่อระหว่างสองเมืองได้ภายใน 90 นาที เมื่อเทียบกับทางถนน 5 ชั่วโมง ทางรถไฟเดิม 7 ชั่วโมง และทางอากาศ 4 ชั่วโมง (รวมช่วงเวลาที่ท่าอากาศยานด้วย) แต่ในปี ค.ศ. 2008 ได้ล้มเลิกโครงการนี้ เนื่องจากงบประมาณที่สูงถึง 8 พันล้านริงกิต
เอลลา เฉิน
เอลลา เฉิน เกิดเมื่อวันที่ June 18, 1981 เป็นนักร้องและนักแสดงไต้หวัน สมาชิกวงเอส.เอช.อี
หลี่ เฉิงเฉียน
เหิงชานมินกงหวัง (, 618 – 4 มกราคม 645) พระนามเดิม หลี่ เฉิงเฉียน พระนามรอง เกา หมิง  องค์รัชทายาทแห่ง ราชวงศ์ถัง โดยพระองค์เป็นพระราชโอรสองค์ใหญ่และรัชทายาทในจักรพรรดิถังไท่จง แต่ถูกแทนที่โดยหลี่จื้อ (ในเวลาต่อมาคือ จักรพรรดิถังเกาจง)
ค่ายมรณะแบวแชตส์
ค่ายมรณะแบวแชตส์ (Bełżec extermination camp) เป็นค่ายมรณะแรกที่สร้างขึ้นโดยนาซีเยอรมนีระหว่างสงครามโลกครั้งที่สองเพื่อสนองจุดประสงค์ของการปฏิบัติการไรน์ฮาร์ท (Aktion Reinhard) ซึ่งเป็นการปฏิบัติการที่มีจุดมุ่งหมายในการกำจัดชาวยิวจากแผ่นดินเยอรมัน ค่ายมรณะแบวแชตส์เปิดทำการในปี ค.ศ. 1942 ตัวค่ายตั้งอยู่ในบริเวณยึดครองโปแลนด์ราวครึ่งไมล์จากสถานีรถไฟแบวแชตส์
ประชากรชาวยิวอย่างน้อย 434,500 คนถูกสังหารที่ค่ายมรณะแบวแชตส์ รวมทั้งชาวโปแลนด์และชาวโรมานีอีกไม่ทราบจำนวน เท่าที่ทราบมีชาวยิวสองคนเท่านั้นที่รอดชีวิตมาได้จากค่ายมรณะนี้ คือ รูดอล์ฟ เรเดอร์ และไคม์ เฮิร์สมัน การที่มีผู้รอดชีวิตเพียงจำนวนจำกัดอาจจะทำให้ไม่เป็นที่ทราบรายละเอียดเกี่ยวกับค่ายนี้มากนักแม้ว่าจะมีผู้ถูกสังหารไปเป็นจำนวนมาก
หลี่ เฉิงเฉียน
ต่อมาพระองค์ได้รับการคืนพระอิสริยยศเป็นองค์ชายในรัชสมัยของพระปนัดดาคือ จักรพรรดิถังเสฺวียนจง ภายหลังจากที่พระนัดดาของพระองค์คือองค์ชาย หลี่ฉือฉือ ได้เป็นอัครมหาเสนาบดี
618 645
รถไฟความเร็วสูงกัวลาลัมเปอร์–สิงคโปร์
ประวัติ
โครงการได้รับการฟื้นฟูอีกครั้งในปี ค.ศ. 2010 โดยเป็นหนึ่งใน 131 โครงการสำคัญ ซึ่งจะช่วยพัฒนาเศรษฐกิจมาเลเซีย เชื่อกันว่ารัฐบาลมาเลเซีย ได้ร่วมมือกับรัฐบาลจีน ในการก่อสร้างรถไฟความเร็วสูงครั้งนี้
นายกรัฐมนตรีมาเลเซีย และสิงคโปร์ ได้พบปะหารือเพื่อประชุมเกี่ยวกับโครงการนี้ ในวันที่ 19 กุมภาพันธ์ ค.ศ. 2013 ทางมาเลเซีย และสิงคโปร์ ได้ประกาศว่า โครงการนี้จะศึกษาเสร็จในปลายปี ค.ศ. 2014 และโครงการนี้จะสำเร็จในปี ค.ศ. 2020
โครงการนี้ได้ถูกนำเข้างบประมาณขององค์การขนส่งทางบก (LTA) ในปี ค.ศ. 2014 และในวันที่ 7 เมษายน ค.ศ. 2014 ได้มีการประกาศว่า รถไฟความเร็วสูงสายนี้ จะผ่านย่านตูอัสตะวันตก, จูร่งตะวันออก และย่านดาวน์ทาวน์คอร์ วันที่ 6 กุมภาพันธ์ ค.ศ. 2015 ทั้งสองประเทศได้ร่วมประชุมหารือเกี่ยวกับความเป็นไปได้ของแนวเส้นทาง เนื่องจากเส้นทางช่วงที่ผ่านย่านจูร่งตะวันออกนั้น ไม่สามารถเชื่อมต่อกับสายรถไฟฟ้าขนส่งมวลชนได้ การก่อสร้างคาดว่าจะเริ่มในปี ค.ศ. 2016.
ประเทศญี่ปุ่น และประเทศเกาหลีใต้ ต่างก็สนใจในโครงการนี้ด้วย
รายละเอียด
รถไฟความเร็วสูงสายกัวลาลัมเปอร์–สิงคโปร์ มีระยะทาง 400 กิโลเมตร จะใช้เวลาในการเดินทาง 90 นาที งบประมาณในการก่อสร้าง 40 พันล้านริงกิต รถไฟวิ่งด้วยความเร็วตั้งแต่ 250 กิโลเมตรต่อชั่วโมงขึ้นไป
รายชื่อสถานีในมาเลเซีย
ประธานคณะกรรมการขนส่งทางบก ได้ประกาศรายชื่อสถานีรถไฟความเร็วสูงในประเทศมาเลเซีย เมื่อวันที่ 22 ตุลาคม ค.ศ. 2014
รายชื่อสถานีในสิงคโปร์
รัฐบาลสิงคโปร์ได้เลือกสถานีจูร่งตะวันออก เป็นสถานีปลายทาง เมื่อวันที่ 5 พฤษภาคม ค.ศ. 2015
ฟุตบอลทีมชาติบูร์กินาฟาโซ
ฟุตบอลทีมชาติบูร์กินาฟาโซ เป็นทีมฟุตบอลตัวแทนของประเทศบูร์กินาฟาโซ อยู่ภายใต้การควบคุมสหพันธ์ฟุตบอลบูร์กินาบี ก่อนหน้านั้นเคยรู้จักกันในชื่อ ฟุตบอลทีมชาติอัปเปอร์วอลตา และเปลี่ยนชื่อมาเป็นบูร์กินาฟาโซในปี ค.ศ. 1984 ตามการเปลี่ยนชื่อประเทศ บูร์กินาฟาโซจบอันดับที่สี่ในการแข่งขันแอฟริกาคัพออฟเนชันส์ 1998 ในฐานะเจ้าภาพ ส่วนผลงานที่ดีที่สุดคือการจบอันดับรองชนะเลิศในปี 2013
เดทคอร์
เดธคอร์ (Deathcore) เป็นแนวเพลงย่อยของเอกซ์ตรีมเฮฟวีเมทัล ที่ผสมผสานเสียงและลักษณะของเดทเมทัล ด้วยเสียงและลักษณะของ เมทัลคอร์   ตามนิยามจากเพลงเดธเมทัล ,หลอมตี และการใช้เมทัลคอร์ มีความโดดเด่นมากที่สุดภายในอเมริกาตะวันตกเฉียงใต้ โดยเฉพาะรัฐแอริโซนา และเซาเทิร์นแคลิฟอร์เนีย ซึ่งเป็นที่ตั้งของวงโดดเด่นจำนวนมากและงานเทศกาลต่างๆ
งานประกาศผลรางวัลออสการ์ ครั้งที่ 85
งานประกาศผลรางวัลออสการ์ ครั้งที่ 85 เป็นงานที่จะมอบรางวัลสำหรับภาพยนตร์ที่เข้าฉายในปี พ.ศ. 2555 จัดขึ้นในวันที่ 24 กุมภาพันธ์ พ.ศ. 2556 ณ โรงมหรสพดอลบี เธียเตอร์ (ชื่อเดิม โกดักเธียเตอร์) ฮอลลีวูด ลอสแอนเจลิส แคลิฟอร์เนีย ออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย โดยเซธ แมคฟาร์เลน เป็นพิธีกรของงาน
ผู้ได้รับการเสนอชื่อเข้าชิงและได้รับรางวัล
รายชื่อผู้ได้รับการเสนอชื่อเข้าชิงและได้รับรางวัล เรียงชื่อตามลำดับอักษรภาษาอังกฤษ สำหรับภาพยนตร์ที่มีการกำหนดชื่อภาษาไทยจะมีการวงเล็บไว้ข้างท้ายชื่อ
มิลาน คุนเดอรา
มิลาน คุนเดอรา (, 1 เมษายน ค.ศ. 1929 – 11 กรกฎาคม ค.ศ. 2023 ) เป็นนักเขียนชาวฝรั่งเศสที่เกิดในประเทศเช็กเกีย เขาย้ายไปอยู่ที่ประเทศฝรั่งเศสในปี ค.ศ. 1975 และกลายเป็นประชากรฝรั่งเศสโดยถูกกฎหมายตั้งแต่ปี ค.ศ. 1981 คุนเดอราสละสัญชาติเช็กโกสโลวักในปี ค.ศ. 1979 แต่ได้รับสัญชาติเช็กในปี ค.ศ. 2019 คุนเดอรามองตนเองเป็นนักเขียนชาวฝรั่งเศส เขายืนยันว่าผลงานตนควรถูกศึกษาในฐานะวรรณกรรมฝรั่งเศส รวมถึงการจำหน่ายในร้านหนังสือด้วยฐานะนั้นเช่นกัน
คุนเดอรามีผลงานที่รู้จักดีที่สุดคือ ความเบาหวิวเหลือทนของชีวิต (The Unbearable Lightness of Being) พรรคคอมมิวนิสต์เชโกสโลวาเกียที่ปกครองประเทศขณะนั้นสั่งห้ามผลงานของเขาก่อนเกิดการปฏิวัติกำมะหยี่ในปี ค.ศ. 1989 คุนเดอราใช้ชีวิตเงียบ ๆ และไม่ค่อยให้สัมภาษณ์กับสื่อ เขามักถูกพูดถึงว่ามีโอกาสได้รับรางวัลโนเบลสาขาวรรณกรรมและรางวัลอื่น ๆ
คุนเดอราได้รับรางวัลเยรูซาเลมในปี ค.ศ. 1985, รางวัลรัฐออสเตรียเพื่อวรรณกรรมยุโรปในปี ค.ศ. 1987 และรางวัลแฮร์เดอร์ในปี ค.ศ. 2000 เขาได้รับ Golden Order of Merit จากประธานาธิบดีสโลวีเนียในปี ค.ศ. 2021
รางวัลภาพยนตร์แห่งชาติ สุพรรณหงส์ ครั้งที่ 14
'''พิธีมอบรางวัลภาพยนตร์แห่งชาติ สุพรรณหงส์ ครั้งที่ 14 ประจำปี พ.ศ. 2547''' จัดขึ้นเมื่อวันที่ 4 กุมภาพันธ์ พ.ศ. 2548 ที่โรงภาพยนตร์สกาล่า
ตำบลหนองระเวียง (อำเภอเมืองนครราชสีมา)
ตำบลหนองระเวียง เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองระเวียง
การปกครอง
ตำบลหนองระเวียง แบ่งการปกครองออกเป็น 10 หมู่บ้าน คือ
โรงเรียนศรียาภัย
โรงเรียนศรียาภัย (Sriyapai School; ชื่อย่อ: ศ.ภ. – SP) เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษาสุราษฎร์ธานี ชุมพร (สังกัดเดิมคือสำนักงานเขตพื้นที่การศึกษาชุมพร เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ โดยชื่อโรงเรียนมีที่มาจากนามสกุลของ "คุณย่าชื่น ศรียาภัย" คหปตานีชาวไชยา ผู้บริจาคเงินสร้างอาคารหลังแรก เปิดสอนในระดับชั้นมัธยมศึกษาตอนต้นและตอนปลายแบบสหศึกษา อดีตเป็นโรงเรียนชายล้วนประจำจังหวัดชุมพร คู่กับโรงเรียนสอาดเผดิมวิทยา ปัจจุบันทั้ง 2 โรงเรียนได้กลายเป็นโรงเรียนสหศึกษา และโรงเรียนศรียาภัยเป็นโรงเรียนประจำจังหวัดเช่นเดิม ผู้อำนวยการโรงเรียนคนปัจจุบันคือ นายนวพล ดันสูงเนิน
ประวัติ
โรงเรียนศรียาภัย เป็นโรงเรียนสังกัดสำนักงานคณะกรรมการการศึกษาขั้นพื้นฐาน (เดิมสังกัดกรมสามัญศึกษา) กระทรวงศึกษาธิการ ตั้งอยู่บริเวณถนนพิศิษฐ์พยาบาล ตำบลท่าตะเภา อำเภอเมืองชุมพร จังหวัดชุมพร เริ่มเปิดทำการสอนมาตั้งแต่ปี พ.ศ. 2440 จนถึงปัจจุบัน ด้วยฐานะของโรงเรียนเป็นโรงเรียนประจำจังหวัด จึงได้รับความนิยมจากประชาชนในจังหวัดชุมพรและจังหวัดใกล้เคียงมาโดยตลอด ทั้งนี้ จากนโยบายการจัดการศึกษาของโรงเรียนมุ่งเน้นด้านวิชาการ คุณธรรม จริยธรรม และกิจกรรมต่าง ๆ ตามปรัชญาของโรงเรียน "วิชาเด่น เน้นคุณธรรม กิจกรรมเลิศ เชิดชูสถาบัน" ทำให้นักเรียนที่สำเร็จการศึกษาสามารถเข้าศึกษาต่อในสถาบันการศึกษาชั้นสูงและออกไปประกอบอาชีพมีฐานะมั่นคง และนำชื่อเสียงมาสู่โรงเรียนเป็นอย่างดียิ่ง นอกจากนี้ โรงเรียนยังได้พัฒนาการเรียนการสอนให้มีคุณภาพสูงขึ้นเสมอ โดยยึดนโยบายของหน่วยเหนือเป็นหลักในการดำเนินการ ตั้งแต่ปีการศึกษา 2539 เป็นต้นมา โรงเรียนศรียาภัยได้จัดการเรียนการสอนตามโครงการปฏิรูปการศึกษาของกระทรวงศึกษาธิการ
จักรพรรดิเหลียงเจี้ยนเหวิน
จักรพรรดิเหลียงเจี้ยนเหวิน (Emperor Jianwen of Liang; 2 ธันวาคม 503 – 15 พฤศจิกายน 551) พระนามส่วนพระองค์ เซี่ยวกัง พระนามรอง จื่อซฺเหวียน จักรพรรดิแห่ง ราชวงศ์เหลียง เดิมพระองค์มิได้เป็นรัชทายาทของ จักรพรรดิเหลียงอู่ พระราชบิดาผู้เป็นองค์ปฐมจักรพรรดิของราชวงศ์แต่พระองค์ได้เป็นรัชทายาทเมื่อ ค.ศ. 531 ภายหลังจากพระเชษฐา องค์ชายเซี่ยวทง สิ้นพระชนม์
SERPINB8
เซอร์ปิน บี8 (Serpin B8 หรือ SERPINB8) เป็นโปรตีนของมนุษย์ และเป็นโปรตีนสมาชิกลำดับที่ 8 ในเคลดบีของมหาวงศ์เซอร์ปิน (Serpin family B member 8) ถูกถอดรหัสได้โดยยีน SERPINB8 บนโครโมโซมคู่ที่ 18
คู่แค้นแสนรัก (ละครโทรทัศน์)
การสร้างเป็นละครโทรทัศน์
คู่แค้นแสนรักเคยสร้างเป็นละครโทรทัศน์ไทยครั้งแรกเมื่อในปี พ.ศ. 2554 โดยผู้จัดละคร อรพรรณ วัชรพล ผลิตโดยบริษัท โพลีพลัส เอ็นเตอร์เทนเม้นท์ จำกัด โดยบทประพันธ์ เทพิตา และบทโทรทัศน์ ปณธี กำกับการแสดงโดย กฤษฎา เตชะนิโลบล นำแสดงโดย ชาคริต แย้มนาม, พัชราภา ไชยเชื้อ, รังสิต ศิรนานนท์, นาเดีย นิมิตรวานิช, ธนเวทย์ สิริวัฒน์ธนกุล, อัญรินทร์ ธีราธนันพัฒน์ ออกอากาศครั้งแรกเมื่อวันที่ 22 มิถุนายน พ.ศ. 2554 - 24 สิงหาคม พ.ศ. 2554 ออกอากาศทุกวันพุธ-พฤหัสบดี เวลา 20.25 น.ออกอากาศทางสถานีโทรทัศน์สีกองทัพบกช่อง 7ต่อจากละครเรื่อง ลุย
ครั้งที่ 2 ในปี พ.ศ. 2564 ได้นำกลับมาสร้างเป็นละครโทรทัศน์ไทยอีกครั้งจากมุมมองใหม่และมการปรับเปลี่ยนเพิ่มเติมเนื้อเรื่องและตัวละครออกอากาศในช่วงละครหลังข่าวภาคค่ำอีกครั้ง ผลิตโดย บริษัท โพลีพลัส เอ็นเตอร์เทนเม้นท์ จำกัด โดยบทประพันธ์ เทพิตา และบทโทรทัศน์ ปณธี กำกับการแสดงโดย ภูมิภัทร สังวาลย์วรกุล นำแสดงโดย ภัทรเดช สงวนความดี, มุกดา นรินทร์รักษ์, อติรุจ สิงหอำพล, ใจบัว ฮิดดิง, ทองภูมิ สิริพิพัฒน์, ศรัณย่า ชุณหศาสตร์ ออกอากาศทุกวันศุกร์-เสาร์-อาทิตย์ เวลา 20.20 น. ออกอากาศเริ่มตอนแรกวันที่ 21 กุมภาพันธ์ 2564 – 2 เมษายน พ.ศ. 2564 ออกอากาศทางช่อง 7 เอชดีต่อจากละครเรื่อง ทางเสือผ่าน
งานสร้าง
ผู้เขียนบทละครโทรทัศน์ไทยเรื่องนี้คือ ปณธี ที่เคยทำงานให้กับละคร ไฟรักเกมร้อน, ทะเลไฟ, มัสยา, สองนรี เป็นต้นและหลายๆเรื่องวิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง เสร็จแล้วจึงทำความรู้จักกับตัวละครอย่างทะลุปรุโปร่ง และทำความเข้าใจกับบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออก
แนวคิดการนำกลับมาในการสร้างเป็นละครโทรทัศน์เรื่องนี้ทางทีมงานบริษัท โพลีพลัส เอ็นเตอร์เทนเม้นท์ จำกัดผู้จัดงานละครเรื่องนี้ได้นำละคร คู่แค้นแสนรัก ละครรีเมคยอดนิยมและได้มีแพลนในการคัดเลือกนักแสดงนำแสดงโดย ภัทรเดช สงวนความดี รับบทเป็น "สงกรานต์" ไฮโซหนุ่มคาสโนว่า และ มุกดา นรินทร์รักษ์ รับบทเป็น "อิงดาว" / "ดาวประดับ" ในเรื่องเป็นลูกสาวเจ้าของสวนไร่สวยแซ่บ ได้รับแรงบันดาลใจจากโดยแฟนละครเคยสร้างเป็นละครรีเมคเมื่อใน ปี พ.ศ. 2554 ชาคริต แย้มนาม รับบทเป็น "สงกรานต์" แสดงคู่กับ พัชราภา ไชยเชื้อ รับบทเป็น "อิงดาว" / "ดาวประดับ" ในช่วงยุคนั้นเป็นละครหลังภาคค่ำได้รับแสตอบรับที่ดีภายหลังโดยผู้จัดอรพรรณ วัชรพล ได้นำละคร คู่แค้นแสนรัก ได้นำกลับมารีเมคใหม่ในต้นฉบับในปี พ.ศ. 2564
ละครเริ่มถ่ายทำวันแรกเมื่อวันที่ 17 กรกฎาคม พ.ศ. 2563 ฉากถ่ายทำที่สยามพารากอน, สะพานพระราม 8 และมีหลายฉากถ่ายทำที่กรุงเทพมหานครละครใช้เวลาถ่ายทำนาน 8 เดือน ละครปิดกล้องเมื่อวันที่ 7 กุมภาพันธ์ พ.ศ. 2564
การวางตัวนักแสดง
การคัดเลือกนักแสดงทางทีมงานบริษัท โพลีพลัส เอ็นเตอร์เทนเม้นท์ จำกัดได้มีการวางตัวบทนักแสดงและเป็นการพบกันอีกครั้งพระเอกสุดฮอตของภัทรเดช สงวนความดี และนางเอกดาวรุ่ง มุกดา นรินทร์รักษ์ และเนื่องจากการวางตัวนักแสดงในบท "อิงจันทร์" น้องสาวของอิงดาวเนื่องจากเดิมเป็นบทของ ปลายฟ้า ศิระอาชา แต่จากบทละครไม่ลงตัวปลายฟ้าได้ถอนตัวบทอิงจันทร์บทจึงเนื่องต่อมาเป็นบทของ พัชญา เพียรเสมอ จากบทละครไม่ลงตัวปลายฟ้าได้ถอนตัวบทอิงจันทร์บทจึงตกมาเป็นของ ศรัณย่า ชุณหศาสตร์
การตอบรับ
ละครออกฉายตอนแรกด้วยเรตติ้ง 4.4 เมื่อออกฉายตอนที่ 17 (ตอนจบ) ทำเรตติ้งได้ 6.4 โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ย ทุกตอน 5.22
ตารางด้านล่างเป็นเรตติ้งเฉลี่ยทั่วประเทศของทุกตอน
สภาสังคายนาสากล
ในศาสนาคริสต์ สภาสังคายนาสากล (Ecumenical council หรือ oecumenical council หรือ general council) คือการประชุมบรรดามุขนายกและนักเทววิทยาศาสนาคริสต์จากคริสตจักรทั่วโลก เพื่อสังคายนาหรือหาข้อตกลงร่วมกันในเรื่องหลักความเชื่อและการปฏิบัติที่ขัดแย้งกันอยู่ในขณะนั้น
คำว่า “Οικουμένη” เป็นภาษากรีกแปลว่า “โลกที่อยู่อาศัย” หรือในความหมายแคบคือจักรวรรดิโรมันนั่นเอง เพราะการประชุมในสมัยแรก ๆ ริเริ่มโดยจักรพรรดิโรมัน แต่ต่อมาคำนี้ก็นำมาใช้กันโดยทั่วไปในความหมายที่หมายถึง “คริสตจักร” หรือประชาคมคริสต์ศาสนิกชน “ทั่วโลก” หรือในแต่ละนิกายในศาสนาคริสต์
สภาสังคายนาครั้งสุดท้ายที่เป็นที่ยอมรับจากทั้งฝ่ายโรมันคาทอลิกและออร์ทออดกซ์คือสังคายนาไนเซียครั้งที่สองปี ค.ศ. 787 ซึ่งถือเป็นสังคายนาครั้งที่ 7 ฉะนั้นสภาสังคายนาสากลเจ็ดครั้งแรกนี้จึงมีความสำคัญเพราะผลจากการประชุมทั้ง 7 ครั้งนั้นก็ที่เป็นที่ยอมรับกันในหลายนิกายที่รวมทั้งฝ่ายโปรเตสแตนต์ด้วย ฉะนั้นตามความคิดเห็นสมัยใหม่การประชุมสภาสังคายนา หรือ “Ecumenical council” ที่แท้จริงก็คือการประชุมทั้ง 7 ครั้งแรกที่กล่าวนี้เท่านั้น “สภาควินิเซ็กซท์” (Quinisext Council) ไม่เป็นที่ยอมรับว่าเป็น “สังคายนาแห่งควินนิเซ็กซท์” โดยโรมันคาทอลิกแต่อีสเติร์นออร์โธด็อกซ์ถือว่าเป็น “สภาสังคายนา” หรือที่เรียกว่าการประชุมสังคายนาแห่งคอนสแตนติโนเปิลครั้งที่ 3 เมื่อปี ค.ศ. 680 (Third Council of Constantinople)
ถ้าการประชุมเป็นการประชุมท้องถิ่นก็จะเรียกว่า “ซีนอด” (synod) คำว่า “σύνοδος” มาจากคำว่า “syn” และ “odos” ในภาษากรีก “σύν” และ “οδος” ซึ่งแปลว่า “ทาง” หรือ  “ถนน” ฉะนั้นจึงหมายถึงผู้ที่มาพบปะกันระหว่างผู้ที่มีพื้นฐานอย่างเดียวกัน ในกรณีนี้คือนักบวชในคริสต์ศาสนา
เอกสารจากการประชุม
เอกสารจากสภาสังคายนาก็คล้ายคลึงกับระบบงานในสำนักงาน ระหว่างการประชุมก็จะออกเอกสารเวียน กล่าวและโต้สุนทรพจน์ ออกเสียง และในที่สุดก็ออกบัญญัติและแจกจ่ายเอกสารให้แก่ผู้เหมาะสม เช่นการประกาศว่าความเชื่อใดที่ถือว่านอกรีต
กฎหมายที่ออกโดยสภาเรียกว่า “Canon” มาจากคำว่าในภาษากรีก “κανονες” - “kanones” ซึ่งแปลว่า “กฎ” หรือ “การดำเนินตามกฎ” ที่พิมพ์ขึ้น ซึ่งก็ยังมีหลักฐานอยู่จนถึงปัจจุบัน ในบางกรณีก็พร้อมด้วยเอกสารอื่น ๆ ที่เกี่ยวข้อง การศึกษาเกี่ยวกับกฎหมายจากสภาสังคายนาเป็นรากฐานสำคัญของการวิวัฒนาการของ “กฎหมายศาสนจักร” (Canon law) โดยเฉพาะการวิจัยกฎบางข้อที่ขัดแย้งกันเองหรือการจัดแบ่งความสำคัญของกฎบัตรแต่ละข้อ กฎหมายศาสนจักรจะประกอบด้วยคำแถลงการณ์และบทลงโทษทางวินัยถ้ากฎถูกละเมิด สภาสังคายนามักจะทำการลงโทษทางวินัยในทันที่ที่มีการละเมิดกฎ ทางนิกายอีสเทิร์นออร์ทอดอกซ์ถือว่ากฎบัตรที่ออกโดยสภาสังคายนาเป็นกฎตายตัวและมีอำนาจครอบคลุมคริสตจักรที่อยู่ในเครือข่ายในขณะที่การลงโทษจะขึ้นอยู่กับเวลาและสถานที่ซึ่งกฎบัตรอาจจะมีหรือไม่มีความหมายต่อสถานะการณ์ก็ได้
สภาสังคายนาแห่งเยรูซาเลม
หนังสือกิจการของอัครทูตบันทึกว่าสังคายนาเยรูซาเลมซึ่งเป็นการกล่าวปราศัยถึงความตึงเครียดระหว่างการพยายามรักษาจารีตของชาวยิวในศาสนาคริสต์ยุคแรกและผู้ที่เปลี่ยนมานับถือศาสนาคริสต์ แม้ว่ามติของที่ประชุมเป็นที่ยอมรับในคริสตจักร และต่อมาคำจำกัดความของสภาสังคายนาก็ดูจะสอดคล้องกับสภาพระคัมภีร์ (Biblical Council) แต่การประชุมครั้งนี้ไม่นับว่าอยู่ในรายการการประชุมสภาสังคายนาอย่างเป็นทางการ
เพื่อน-แพง
เพื่อน-แพง เป็นโศกนาฏกรรมเกี่ยวกับรักสามเส้า ระหว่าง เจ้าลอ (สรพงศ์ ชาตรี) กับลูกสาวสองคนของพ่อเฒ่าพิศ คือ เพื่อน (คนึงนิจ ฤกษะสาร) กับ แพง (ชณุตพร วิศิษฎโสภณ) ที่จบลงด้วยความตายของแพง พร้อมกับลูกในท้องที่เกิดจากเจ้าลอ และการฆ่าตัวตายของเจ้าลอ เพื่อเป็นการยืนยันในคำสาบานที่มีต่อเพื่อน และด้วยความเสียใจที่เป็นเหตุที่ทำให้แพงต้องตาย
เพื่อน-แพง ออกฉายครั้งแรกเมื่อวันที่ 24 กันยายน พ.ศ. 2526 โดยใช้คำโฆษณาว่า "ระหว่างความรักกับคำสาบาน อย่างไหนจะมีอำนาจสูงส่งกว่ากัน"
ได้เข้ารอบชิงรางวัลภาพยนตร์ยอดเยี่ยม รางวัลพระราชทานพระสุรัสวดีและได้รับรางวัลภาพยนตร์ยอดเยี่ยม รางวัลสุพรรณหงส์ทองคำ ประจำปี พ.ศ. 2526 โดยชณุตพร วิศิษฏโสภณ ที่รับบทแพง ได้รางวัลตุ๊กตาเงิน จากการประกวดในปีนั้น และคนึงนิจ ฤกษะสาร ที่รับบทเพื่อน ได้รับรางวัลนักแสดงประกอบยอดเยี่ยม รางวัลสุพรรณหงส์ทองคำ
ส่วนเชิด ทรงศรี ได้รับการเสนอเข้าชิงรางวัลผู้กำกับยอดเยี่ยม ทั้งรางวัลพระราชทานพระสุรัสวดีและรางวัลสุพรรณหงส์ แต่ไม่ได้รับรางวัล
ในปี พ.ศ. 2558 ถูกนำมาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 ผลิตโดย บริษัท พอดีคำ เอ็นเทอร์เทนเมนท์ จำกัด นำแสดงโดย 	ศุกลวัฒน์ คณารศ รับบท ลอ, จีรนันท์ มะโนแจ่ม รับบท เพื่อน, ฝนทิพย์ วัชรตระกูล รับบท แพง
คิสึนะ ไอ
คิสึนะ ไอ (キズナアイ, Kizuna AI) หรือ ไอ คิสึนะ ตามการเรียงแบบไทย เป็นยูทูเบอร์เสมือนจริงชาวญี่ปุ่นและเรียกตัวเองว่าปัญญาประดิษฐ์ ในปี 2018 เธอมีช่องยูทูบทั้งหมดสองช่อง "A.I.Channel" และ "A.I.Games" เมื่อวันที่ 29 พฤศจิกายน 2016 คิสึนะ ไอได้เริ่มโพสต์วิดีโอลงในช่องยูทูบแรกของเธอ "A.I.Channel" จากนั้นในเดือนมีนาคม 2017 เมื่อคิสึนะเริ่มเห็นความคิดเห็นจากภูมิภาคต่าง ๆ เช่นญี่ปุ่นและเกาหลีใต้ เธอเปิดช่องที่สอง "A.I.Games" ซึ่งเน้นเนื้อหาที่เกี่ยวข้องกับเกมมากขึ้น
การออกแบบตัวละครของเธอทำโดย Morikura En และทำโมเดลสามมิติโดย Tomitake พร้อมกับการกำกับดูแลจาก Tda อย่างไรก็ตามยังไม่ทราบถึงตัวตนของเสียงคิสึนะ ไอและบุคลากรอื่น ๆ ที่เกี่ยวข้อง หลายคนคาดว่าคิสึนะ ไอสร้างขึ้นโดยใช้ซอฟต์แวร์ MikuMikuDance และเคลื่อนที่ได้โดยเทคโนโลยีการจับภาพเคลื่อนไหว เนื้อหาวิดีโอของ คิสึนะ ไอคล้ายกับผู้ใช้ยูทูบคนอื่น ๆ ส่วนใหญ่คือการอภิปรายวิดีโอ Q&A ทำตามคำที่ร้องมาจากผู้ชม และวิดีโอ "Let's Play" แบบดั้งเดิมบนบัญชี A.I.Games แม้ว่าคิสึนะ ไอจะสามารถพูดภาษาญี่ปุ่นได้อย่างเดียว แต่แฟน ๆ จะได้รับอนุญาตให้เข้าร่วมการแปลวิดีโอของเธอในภาษาอื่น ๆ ผ่านทาง เซิฟเวอร์ดิสคอร์ดของเธอ
อนิเมะดัดแปลง
ในเดือนกุมภาพันธ์ พ.ศ. 2566 คิสึนะ ไอประกาศว่าโครงการอนิเมะกำลังอยู่ในกระบวนการสร้าง ภายหลังมีการยืนยันว่าโครงการอนิเมะจะเป็นซีรีส์โทรทัศน์ชื่อเรื่องว่า เชื่อมโลกทั้งใบหัวใจสู้ฝัน ออกอากาศตั้งแต่วันที่ 4 เมษายนถึง 20 มิถุนายน พ.ศ. 2566 ทางช่องทีวีโตเกียวและเครือข่ายอื่น ๆ ซีรีส์อนิเมะผลิตโดยวิตสตูดิโอและซิกนัลเอ็มดี กำกับโดยเค็นอิจิโร โคยามะ เขียนบทโดยเดโกะ อากาโอะ ออกแบบตัวละครโดยชิโอริ อาซากะและนิอินะ โมริตะ ซึ่งยังรับหน้าที่เป็นหัวหน้าผู้กำกับแอนิเมชันร่วมกับมิซูกิ ทากาฮาชิ แต่งดนตรีประกอบโดยโกะ ซากาเบะ บริษัทดรีม เอกซ์เพรส (เดกซ์) ได้ลิขสิทธิ์เผยแพร่ในประเทศไทย ฉายทางฟลิกเซอร์
เงื่อนไขเชิงตรรกศาสตร์
ในแคลคูลัสเชิงประพจน์ เงื่อนไขเชิงตรรกศาสตร์ คือตัวดำเนินการทางตรรกศาสตร์แบบทวิภาค ที่เชื่อมสองประโยค 'p' และ 'q' ให้เป็น: "ถ้า p แล้ว q" เราเรียก p ว่าเป็น สมมติฐาน (หรือ เหตุ) และ q ว่าเป็น ข้อสรุป (หรือ ผล)  ตัวดำเนินการนี้มักเขียนด้วยลูกศรไปทางขวา → สมมติฐานบางครั้งก็เรียกว่าเงื่อนไขพอเพียงสำหรับข้อสรุป ในขณะที่ข้อสรุปมักถูกเรียกว่าเงื่อนไขจำเป็นสำหรับสมมติฐาน
การตีความหมายของเงื่อนไขนั้น มีได้หลายแบบ ทั้งนี้เนื่องจากเงื่อนไขนั้นเป็นตัวแทนของมโนทัศน์ที่คล้ายคลึงกันหลาย ๆ ประการ ซึ่งแต่ละแบบจะมีชื่อและสัญลักษณ์ที่แตกต่างกัน (เช่น →, ⊃, ⇒) มีความสัมพันธ์กันอยู่
ตัวอย่าง
หมายเหตุ ผู้ทดลองต้องไม่สวมเครื่องป้องกันจากน้ำและอยู่ภายใต้สายฝนโดยไม่มีเครื่องป้องกันใดใด
เงื่อนไขเชิงวัตถุ
ค่าความจริงของนิพจน์ที่มีเงื่อนไขเชิงตรรกศาสตร์ ถูกนิยามดังตารางค่าความจริง (T=จริง, F=เท็จ) ต่อไปนี้:
"เงื่อนไข" ในรูปแบบนี้เรียกว่า เงื่อนไขเชิงวัตถุ หรือ ความหมายโดยนัยเชิงวัตถุ และจะเหมาะสมกว่าถ้าจะเขียนด้วยเครื่องหมาย ⊃ แทนที่จะเขียนเป็น → ซึ่งเป็นสัญลักษณ์ที่เจาะจงน้อยกว่า
อำเภอนากลาง
นากลาง [นา-กฺลาง] แยกจากอำเภอหนองบัวลำภูเมื่อ พ.ศ. 2508 และถูกยกฐานะเป็นอำเภอเมื่อ พ.ศ. 2512 ในปัจจุบันเป็นอำเภอหนึ่งในจังหวัดหนองบัวลำภู
ที่ตั้ง
อำเภอนากลาง ตั้งอยู่ระหว่างเส้นรุ้งที่ 17 องศาเหนือ และเส้นระแวงที่ 102 องศาตะวันออก ตั้งอยู่ทิศทางตะวันตกของจังหวัดหนองบัวลำภู ห่างจากที่ตั้งจังหวัดหนองบัวลำภู ประมาณ 35 กิโลเมตร